РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/221-14

31. јул 2014. године

Б е о г р а д

ЗАПИСНИК

СА 21. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 31. ЈУЛА 2014. ГОДИНЕ

Седница је почела у 9,35 часова.

Седницом је председавао Зоран Бабић, председник Одбора.

Седници су присуствовали чланови Одбора: Александар Марковић, Милисав Петронијевић, Ђорђе Милићевић, Верољуб Матић, Душица Стојковић, Обрад Исаиловић, Љубиша Стојмировић, Дарко Лакетић и Драгана Баришић.

Седници су присуствовали заменици одсутних чланова Одбора: Срђан Кружевић, заменик Петра Петровића и Мира Петровић, заменик Милана Кркобабића.

Седници нису присуствовали чланови Одбора: Петар Петровић, Катарина Ракић, Милан Кркобабић, Саша Максимовић, Олгица Батић, Снежана Маловић и Весна Мартиновић.

На предлог председника, Одбор је једногласно утврдио следећи

Д н е в н и р е д:

- Усвајање записника са 18, 19. и 20. седнице Одбора –

1. Разматрање Одлуке Републичке изборне комисије 02 Број: 013-910/14 од 30. јула 2014. године, о додели мандата народних посланика ради попуне упражњених посланичких места у Народној скупштини;

2. Разно.

Пре преласка на разматрање прве тачке дневног реда Одбор је већином гласова, без примедаба, усвојио записнике са 18, 19. и 20. седнице Одбора.

**Прва тачка дневног реда**: Разматрање Одлуке Републичке изборне комисије 02 Број: 013-910/14 од 30. јула 2014. године, о додели мандата народних посланика ради попуне упражњених посланичких места у Народној скупштини

Председник Одбора упознао је чланове и заменике чланова Одбора са садржином Одлуке Републичке изборне комисије 02 Број 013-910/14 о додели мандата народних посланика ради попуне упражњених посланичких места у Народној скупштини и уверења о избору народних посланика Гордане Топић и Ђорђа Чабаркабе.

Дискусије није било.

На предлог председника, Одбор је једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима проф. др Петру Шкундрићу и Миљани Зиндовић, изабраним са Изборне листе ИВИЦА ДАЧИЋ - „Социјалистичка партија Србије (СПС), Партија уједињених пензионера Србије (ПУПС), Јединствена Србија (ЈС)“, остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Гордане Топић и Ђорђа Чабаркапе, изабраних са Изборне листе ИВИЦА ДАЧИЋ - „Социјалистичка партија Србије (СПС), Партија уједињених пензионера Србије (ПУПС), Јединствена Србија (ЈС)“ и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Гордани Топић и Ђорђу Чабаркапи.

За известиоца Одбора на седници Народне скупштине одређен је Зоран Бабић, председник Одбора.

**Друга тачка дневног реда**: Разно

У оквиру ове тачке дневног реда није било питања нити предлога.

\*\*\*

Седница је завршена у 9,40 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић